Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 583/12/6611	Zvolen, 9.4.2013
EEČ : 2-51-55-2013

U Z N E S E N I E

Trestná vec:	obvinený XXXXX  
Prečin:	nebezpečné vyhrážanie podľa § 360 odsek 1, odsek 2 písmeno b/, písmeno e/ Trestného zákona číslo 300/2005 Zbierky zákonov v znení zákona číslo 313/2011 Zbierky zákonov, s poukazom na 139 odsek 1 písmeno c/ Trestného zákona a  § 122 odsek 2 písmeno b/ Trestného zákona spáchaný v jednočinnom súbehu s prečinom  výtržníctvo podľ § 364 odsek 1 písmeno a/, odsek 2 písmeno c/ Trestného zákona a prečinom ublíženia na zdraví podľa § 156 odsek 1, odsek 2 písmeno a/ Trestného zákona

Rozhodol: 	prokurátorka Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 25,48 € 
b.	Penažná suma urcená na všeobecne prospešné úcely: 25,00 € 
c.	Konkrétny adresát penažnej sumy urcenej na všeobecne prospešné úcely: Domov dôchodcov a DSS, XXXXX c. XXXXX XXXXX XXXXX, ICO: XXXXX 
d.	Suma odovzdaná štátu na penažnú pomoc obetiam trestnej cinnosti: 25,00 € 

Obvinený ml. XXXXX vložil dňa 05.04.2013 na účet Krajskej prokuratúry v Banskej Bystrici peňažnú sumu určenú na všeobecne prospešné účely vo výške 50,- €, z ktorej sumy 50 % obvinený poukázal pre obete trestnej činnosti a zostávajúcich 50 % adresátovi: XXXXX, XXXXX XXXXX, XXXXX XXXXX, IČO: XXXXX, č. účtu: XXXXX. Úhrada bola na účet Krajskej prokuratúry v Banskej Bystrici prijatá dňa 09.04.2013.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1225/ZV-ZV-2012.
od presne nezisteného dňa v mesiaci máj 2012 do dňa 27.08.2012 sa prostredníctvom „sms“ správ a sociálnej siete www.pokec.sk <http://www.pokec.sk> vyhrážal fyzickým napadnutím a zabitím XXXXX, nar. XXXXX, trvale bytom XXXXX, XXXXX, kedy ju toho dňa 27.08.2012  v čase asi o 20.00 hodine na mieste verejnosti prístupnom na križovatke ulíc Pribinovej a J. Alexho pri pohostinstve Lomnička vo Zvolene za prítomnosti skupiny osôb mladších ako osemnásť rokov, XXXXX, nar. XXXXX, XXXXX, nar. XXXXX, XXXXX, nar. XXXXX a XXXXX, nar. XXXXX, aj fyzicky napadol tak, že ju kopol do oblasti rozkroku a dal jej dve facky a zároveň sa jej pred nimi vyhrážal, že aj tak ju zabije, pričom jej podľa znaleckého posudku XXXXX spôsobil pomliaždenie tváre vľavo s podkožnou krvnou podliatinou pod ľavým okom a v ľavej spánkovej krajine a pomliaždenie ohanbového hrboľa s dobou liečenia a PN 10 dní, čím svojím konaním u XXXXX vzhľadom na predchádzajúce vyhrážky vzbudil dôvodnú obavu, že tieto naplní

Odôvodnenie: 
	Uznesením povereného príslušníka Obvodného oddelenia Policajného zboru, Odboru poriadkovej polície vo Zvolene ČVS:ORP-1225/ZV-ZV-2012 zo dňa 02. októbra  2012 bolo podľa § 199 odseku 1 Trestného poriadku začaté trestné stíhanie a súčasne podľa § 206 odseku 1 Trestného poriadku vznesené obvinenie pre prečin nebezpečného vyhrážania podľa § 360 odseku 1, odseku 2 písmena b/, písmena e/ Trestného zákona s poukazom na § 139 odseku 1 písmena c/ Trestného zákona a § 122 odseku 2 písmena b/ Trestného zákona spáchaný v jednočinnom súbehu s prečinom výtržníctva podľa § 364 odseku 1 písmena a/, odseku 2 písmena c/ Trestného zákona a prečinom ublíženia na zdraví podľa § 156 odseku 1, odseku 2 písmena a/ Trestného zákona s poukazom na § 139 odseku 1 písmena c/ Trestného zákona  ml. XXXXX. Uvedeného prečinu sa obvinený dopustili tak, že od presne nezisteného dňa v mesiaci máj 2012 do dňa 27.08.2012 sa prostredníctvom „sms“ správ a sociálnej siete www.pokec.sk <http://www.pokec.sk> vyhrážal fyzickým napadnutím a zabitím XXXXX, nar. XXXXX, trvale bytom XXXXX, XXXXX, kedy ju toho dňa 27.08.2012  v čase asi o 20.00 hodine na mieste verejnosti prístupnom na križovatke ulíc Pribinovej a J. Alexho pri pohostinstve Lomnička vo Zvolene za prítomnosti skupiny osôb mladších ako osemnásť rokov - XXXXX, nar. XXXXX, XXXXX, nar. XXXXX, XXXXX, nar. XXXXX a XXXXX, nar. XXXXX aj fyzicky napadol tak, že ju kopol do oblasti rozkroku a dal jej dve facky a zároveň sa jej pred nimi vyhrážal, že aj tak ju zabije, pričom jej podľa znaleckého posudku XXXXX spôsobil pomliaždenie tváre vľavo s podkožnou krvnou podliatinou pod ľavým okom a v ľavej spánkovej krajine a pomliaždenie ohanbového hrboľa s dobou liečenia a PN 10 dní, čím svojím konaním u XXXXX vzhľadom na predchádzajúce vyhrážky vzbudil dôvodnú obavu, že tieto naplní. 

Po skončení skráteného vyšetrovania poverený príslušník Policajného zboru predložil spisový materiál na Okresnú prokuratúru vo Zvolene spolu s návrhom na podanie obžaloby. Po preskúmaní predloženého spisového materiálu som rozhodla o udelení pokynu k vykonaniu mediačnej činnosti, pretože boli naplnené zákonné podmienky pre ukončenie trestného stíhania zmierom. Vykonaným dokazovaním v priebehu skráteného vyšetrovania bolo preukázané, že obvinený ml. XXXXX svojím konaním naplnil všetky zákonné znaky skutkovej podstaty prečinov, pre ktoré sa viedlo trestné stíhanie.

Dňa 08. apríla 2013 bola na prokuratúru doručená správa o výsledku mediácie, ktorú vykonal probačný a mediačný úradník Okresného súdu vo Zvolene. Obvinený ml. XXXXX v prípravnom konaní a v konaní pred mediačným úradníkom slobodne, vážne, zrozumiteľne a určito vyhlásil, že spáchal skutok, za ktorý je stíhaný, a súčasne svoje konanie úprimne oľutoval a všetkým poškodeným sa ospravedlnil.

Poškodená strana v konaní uviedla, že súhlasí so spôsobom a okolnosťami schválenia zmieru, pričom sa s obvineným dohodli, že nárok na náhradu škody si uplatňovať nebudú. Škodu spôsobenú Všeobecnej zdravotnej poisťovni a.s. vo výške 25,48 € obvinený uhradil v hotovosti priamo do pokladne poisťovni dňa 05.04.2013. Taktiež aj zákonný zástupca obvineného, ako aj ustanovený obhajca, ako aj kurátor vyjadril súhlas s uzavretím zmieru.

Obvinený zložil dňa 05.04.2013 na účet Krajskej prokuratúry v Banskej Bystrici číslo účtu: XXXXX, variabilný symbol XXXXX, vedený v Štátnej pokladnici Bratislava peňažnú sumu určenú na všeobecne prospešné účely 50,- €, ktorá suma nie je zrejme neprimeraná k závažnosti spáchaných trestných činov. Z uvedenej  sumy 50 %, teda 25,- € obvinený poukázal pre obete trestnej činnosti a zostávajúcich 50 %, teda 25,- € adresátovi: XXXXX, IČO: XXXXX, č. účtu: XXXXX. Potvrdenie (poštový poukaz) o vykonanej platbe je súčasťou spisového materiálu.

	Dňa 05. apríla 2013 bol pred mediačným úradníkom uzatvorený zmier medzi obvineným a poškodenými. Obvinený, jeho zákonný zástupca, obhajca i poškodený s týmto spôsobom vybavenia veci vyslovili svoj súhlas.

	Podľa § 220 odseku 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.
	
	Podľa § 224 odseku 1 Trestného poriadku peňažnú sumu určenú na všeobecne prospešné účely možno adresovať obciam a iným právnickým osobám so sídlom na území Slovenskej republiky, na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na pomoc poškodeným podľa osobitného zákona. Podľa odseku 2 príslušného ustanovenia z peňažnej sumy určenej na všeobecne prospešné účely musí obvinený určiť aspoň 50 percent štátu na peňažnú pomoc poškodeným podľa osobitného zákona.

	Vzhľadom na skutočnosť, že za prečin nebezpečného vyhrážania podľa § 360 odseku 1, odseku 2 písmena b/, písmena e/ Trestného zákona s poukazom na § 139 odseku 1 písmena c/ Trestného zákona a § 122 odseku 2 písmena b/ Trestného zákona spáchaný v jednočinnom súbehu s prečinom výtržníctva podľa § 364 odseku 1 písmena a/, odseku 2 písmena c/ Trestného zákona a prečinom ublíženia na zdraví podľa § 156 odseku 1, odseku 2 písmena a/ Trestného zákona s poukazom na § 139 odseku 1 písmena c/ Trestného zákona je ustanovený trest pri mladistvých páchateľoch od šiestich mesiacov do troch rokov, obvinený vyhlásil, že spáchal skutok, za ktorý mu bolo vznesené obvinenie, na účet prokuratúry zložil uvedenú peňažnú sumu, ako aj vzhľadom na povahu a závažnosť spáchaného trestného činu, okolnosti spáchania činu, konanie obvineného po čine a na osobu mladistvého obvineného, ktorý doposiaľ žil riadnym životom, na jeho osobné a majetkové pomery, boli splnené všetky zákonné podmienky na postup podľa § 220 a nasl. Trestného poriadku.

	Preto som rozhodla tak, ako je vyššie uvedené. XXXXX prokuratúry v Banskej Bystrici, odboru vnútornej správy bude po nadobudnutí právoplatnosti tohto uznesenia vyplatená suma 25,- € adresátovi: XXXXX XXXXX, IČO: XXXXX, č. účtu: XXXXX a zostávajúcich 25,- € je určených na pomoc obetiam trestnej činnosti.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Škarbová
prokurátorka